Δολάριο Ανατολικής Καραϊβικής

Το δολάριο της Ανατολικής Καραϊβικής (East Caribbean dollar, κωδικός XCD) αποτελεί νόμισμα των 8 επί συνόλου 9 κρατών μελών του Οργανισμού των Χωρών της Ανατολικής Καραϊβικής. Υπάρχει από το 1965 και κανονικά αναγράφεται σύντομα με το σύμβολο του δολαρίου  $ ή εναλλακτικά, ως  EC$  για να διακρίνεται από τα άλλα νομίσματα που ονομάζονται δολάρια. Υποδιαιρείται σε 100 λεπτά (αγγλ. cent, πληθ. cents). Η ισοτιμία του επί του Δολαρίου των ΗΠΑ έχει «κλειδωθεί» ως εξής: 1 Δολάριο ΗΠΑ = 2,7 Δολάρια Ανατολικής Καραϊβικής από το 1976.

 Χώρες που χρησιμοποιούν το δολάριο της Ανατολικής Καραϊβικής 

Έξι από τις χώρες που χρησιμοποιούν για νόμισμα το δολάριο Ανατολικής Καραϊβικής είναι ανεξάρτητες:





  και


Οι άλλες δύο είναι υπερπόντια εδάφη του Ηνωμένου Βασιλείου:

  και


Σημειώνεται ότι το μόνο μη μέλος του Οργανισμού των Χωρών της Ανατολικής Καραϊβικής που δε χρησιμοποιεί το Δολάριο Ανατολικής Καραϊβικής είναι οι Βρετανικές Παρθένοι Νήσοι. Αυτή η χώρα χρησιμοποιεί το Δολάριο ΗΠΑ ως νόμισμα.

Ο συνολικός πληθυσμός είναι 600.000 (σύμφωνα με υπολογισμούς των ετών 2005 και 2006), όσοι είναι δηλαδή οι κάτοικοι του Μαυροβουνίου.

 Ιστορία 
Το Δολάριο της Ανατολικής Καραϊβικής (EC$) αντικατέστησε το Δολάριο των Βρετανικών Δυτικών Ινδιών (BWI$), το οποίο ήταν σε χρήση από την πάλαι ποτέ Ομοσπονδία Δυτικών Ινδιών το 1965.

Την περίοδο 1965-1983 η αρμόδια αρχή για το νόμισμα της Ανατολικής Καραϊβικής (Eastern Caribbean Currency Authority) τύπωσε το EC$, με τραπεζογραμμάτια από το 1965 και με κέρματα από το 1981.

Σήμερα το EC$ τυπώνεται από την Κεντρική Τράπεζα της Ανατολικής Καραϊβικής, που εδρεύει στην πρωτεύουσα του Αγίου Χριστοφόρου και Νέβις, Μπαστέρ. Η εν λόγω τράπεζα δημιουργήθηκε έπειτα από συμφωνία, (Συμφωνία για την Κεντρική Τράπεζα της Ανατολικής Καραϊβικής (Eastern Caribbean Central Bank Agreement)), η οποία υπογράφηκε στο Πορτ οφ Σπέιν του Τρινιντάντ και Τομπάγκο στις 5 Ιουλίου του 1983.

 Κέρματα 
Ως το 1981 κυκλοφορούσαν τα κέρματα του Δολαρίου των Βρετανικών Ινδιών (BWI$). Το 1981 νέα σειρά κερμάτων εισήχθη σε ονομαστικές αξίες του 1 και των 2, 5, 10 και 25 λεπτών και του 1 δολαρίου. Το στρογγυλό κέρμα του δολαρίου φτιαγμένο από αλουμίνιο και χαλκό αντικαταστάθηκε το 1989 με δεκαγωνική μορφή από χαλκονικέλιο. Υπάρχουν και μεγαλύτερης ονομαστικής αξίας τιμές όμως αυτές κόπηκαν μόνο ως κέρματα για μετάλλια.

 Σειρά του 2002    Αξία  Τεχνικές παράμετροι Περιγραφή  Ημερομηνία πρώτης κοπής Διάμετρος  Μάζα  Σύνθεση  Άκρη  Εμπρόσθια όψη Πίσω όψη 1 λεπτό 18,42 χιλιοστά 1,03 γραμμάρια αλουμίνιο απλή Ελισάβετ Β΄ του Ηνωμένου Βασιλείου Αξία, έτος κοπής, επιγραφή "Eastern Caribbean States" 2002 2 λεπτά 21,46 χιλιοστά 1,42 γραμμάρια 5 λεπτά 23,11 χιλιοστά 1,74 γραμμάρια 10 λεπτά 18,06 χιλιοστά 2,59 γραμμάρια χαλκονικέλιο Με ραβδώσεις Αξία, έτος κοπής, επιγραφή "Eastern Caribbean States", ένα καράβι 25 λεπτά 23,98 χιλιοστά 6,48 γραμμάρια 1 δολάριο 26,5 χιλιοστά 7.,98 γραμμάρια εναλλακτικά στιλπνή και με ραβδώσεις

 Τραπεζογραμμάτια 
Το 1965 η Αρχή για τα Νομίσματα των χωρών της Ανατολικής Καραϊβικής τύπωσε τραπεζογραμμάτια σε ονομαστικές αξίες του 1 και των 5, 20 και 100 δολαρίων. Τα πρώτα χαρτονομίσματα με το όνομα της Κεντρικής Τράπεζας της Ανατολικής Καραϊβικής του 1985 ήταν της ίδιας ονομαστικής αξίας, με την προσθήκη των χαρτονομισμάτων των 10 δολαρίων. Τα τελευταία τραπεζογραμμάτια του 1 δολαρίου τυπώθηκαν το 1989 και το 1993 τυπώθηκαν χαρτονομίσματα των 50 δολαρίων.

 Εξωτερικοί σύνδεσμοι 
 Κεντρική Τράπεζα της Ανατολικής Καραϊβικής
 Τραπεζογραμμάτια 
 Κέρματα 

Κατηγορία:Νομίσματα
Κατηγορία:Άγιος Βικέντιος και Γρεναδίνες
Κατηγορία:Αγία Λουκία
Κατηγορία:Άγιος Χριστόφορος και Νέβις
Κατηγορία:Ανγκουίλα
Κατηγορία:Αντίγκουα και Μπαρμπούντα
Κατηγορία:Μοντσερράτ
Κατηγορία:Γρενάδα
Κατηγορία:Δομινίκα